El preu de venda de pisos de segona mà puja a Lleida un 2'1% interanual - Teleponent
Inici Economia El preu de venda de pisos de segona mà puja a Lleida...
El preu de venda de pisos de segona mà puja a Lleida un 2’1% interanual
Imatge d'un habitatge de segona mà
La mitjana de preu de venda dels pisos de segona mà a Catalunya al juliol es va situar en 2.479 euros el metre quadrat, el 0,5% més que al juliol de l’any passat, segons l’índex de preus de ‘Fotocasa’.
La mitjana de preu a Catalunya està un 36,3% per sota de la mitjana de preu de l’Estat amb 1.818 euros el metre quadrat. Tot i l’increment del preu dels pisos a Catalunya, el cost d’un habitatge de segona mà encara està un 35,9% per sota dels preus màxims que es van registrar al final de la bombolla immobiliària al desembre del 2007. Dels 144 municipis catalans estudiats en l’informe, en 72 localitats els preus pugen.
El municipi on més creixen els preus és Premià de Dalt (Maresme) amb un increment del 5,5% i on més baixen és a Valls (Alt Camp) amb un descens del 6,3%.
A les comarques barcelonines, la mitjana de preu del metre quadrat s’ha situat en 2.935 euros, amb un increment del 0,8% en relació amb al juliol del 2017, i a Girona el preu ha estat de 1.844 euros el metre quadrat, el 0,6% superior a fa un any.
A Lleida ciutat el preu del metre quadrat puja un 2’1% interanual ç
A Lleida, el preu del metre quadrat al juliol es va situar en 1.192 euros, el 2,1% més que al juliol de l’any passat. El preu del metre quadrat a la ciutat de Lleida aquest juliol encara està un 51% per sota del preu màxim en aquesta ciutat el juliol del 2006 (2.430 euros).
Article anteriorVeïns de l’Urgell s’estan 13 hores sense llum
Article següentTres ferits en un xoc frontal entre dos turismes a la C-14 a Coll de Nargó